SINONIMOAK 




Irri egitea osasungarria da 



Umorea eta irria gauza bitxiak ( ) dira. 

Txantxa edo gertaera ( ) batzuek pertsona 

batzuengan barregura sortzen dute, eta beste batzuengan, berriz, ez. Oraindik, umoreari 
loturiko fenomeno horiek ulertzeko ikerketa gehiago egin behar dira, baina ikerlarien 

artean interesik ez da falta. Orain dela gutxi ( ), esaterako, barrea 

osasungarria dela dioten bi ikerketen emaitzak plazaratu dira. 

Depresioak jota dauden pertsonak sendatzeko ( ) bide 

( ) berriak lantzeko asmoz, umorea burmuinaren ( ) zein 

tokitan dagoen ikertu dute Estatu Batuetako Rochester unibertsitatean. Txiste sorta bat — 

beraien ustez ( ) onak — hamahiru pertsonari kontatu eta, erreakzionatu 

zuten mementoan, burmuineko jarduera neurtu zuten. Hala, erresonantzia magnetiko 
funtzionalaren bidez hartutako burmuin irudiei esker, umorea non dagoen ikusi dute: 

zehazki ( ), burmuinaren eskuin-lobulu frontalean, hau da, eskuineko 

begiaren gainean du kokalekua ( ) umoreak. 

Ikerketa horren emaitzak baliotsuak izan daitezke depresioa sendatzeko. Ikerketako 

arduradun Dean Shibata sendagilearen hitzetan ( ), badakite 

umorearekin lotura zuzena duten burmuinaren parte batzuek «pertsona depresiboetan 

gaizki funtzionatzen dutela». Hemendik aurrera ( ), depresioak sendatu 

ahal izateko, funtzionamendu txar horiek zergatik gertatzen diren eta zein ondorio duten 
aztertzea falta da ( ). 

Plazaratu berri den beste ikerketak, berriz, irri egiteak gaixotasun kardiobaskularrak 

gutxitzen ( ) dituela erakutsi du. Michael Miller Maryland Medical Center- 

eko gaixotasun kardiobaskularren prebentziorako zentroko zuzendariaren esanetan, 

oraingoz ( ), ez dakite «zergatik gutxitzen duen irri egiteak bihotzeko 

gaixotasunak edukitzeko arriskua, baina estres mentala endotelio eskasari 
( ) lotua dago. 

Miller sendagileraren ustez, gaixotasun kardiobaskularrak dituzten pertsonei ariketa 

fisikoa egitea, ez erretzea eta elikadura zaintzea gomendatzen ( ) zaie. 

Hemendik aurrera, gomendio horiei egunero hainbat minutuz irri egitea gehitu beharko 

litzaieke. Adibidez ( ), umorezko zerbait irakurriz, bideo bat ikusiz edo 

txiste kontalarien ikuskizunetara joanez». 

Badakigu, beraz ( ), osasuntsu bizi nahi badugu zer egin behar 

dugun: umoreari seriotasunari adinako ( ) garrantzia eman. 



SINONIMOAK 



Irri egitea osasungarria da 



Umorea eta irria gauza bitxiak (xelebreak) dira. Txantxa edo gertaera (jazoera) 
batzuek pertsona batzuengan barregura sortzen dute, eta beste batzuengan, berriz, ez. 
Oraindik, umoreari loturiko fenomeno horiek ulertzeko ikerketa gehiago egin behar dira, 
baina ikerlarien artean interesik ez da falta. Orain dela gutxi (duela), esaterako, barrea 
osasungarria dela dioten bi ikerketen emaitzak plazaratu dira. 

Depresioak jota dauden pertsonak sendatzeko (osatzeko) bide (aukera, abagune) 

berriak lantzeko asmoz, umorea burmuinaren (garunaren) zein tokitan dagoen ikertu dute 
Estatu Batuetako Rochester unibertsitatean. Txiste sorta bat — beraien ustez (iritziz, aburuz) 
onak — hamahiru pertsonari kontatu eta, erreakzionatu zuten mementoan, burmuineko 
jarduera neurtu zuten. Hala, erresonantzia magnetiko funtzionalaren bidez hartutako 
burmuin irudiei esker, umorea non dagoen ikusi dute: zehazki (zehatz-mehatz), 
burmuinaren eskuin-lobulu frontalean, hau da, eskuineko begiaren gainean du kokalekua 
(kokapena) umoreak. 

Ikerketa horren emaitzak baliotsuak izan daitezke depresioa sendatzeko. Ikerketako 
arduradun Dean Shibata sendagilearen hitzetan (esanetan), badakite umorearekin lotura 
zuzena duten burmuinaren parte batzuek «pertsona depresiboetan gaizki funtzionatzen 
dutela». Hemendik aurrera (Aurrerantzean, Honezkero), depresioak sendatu ahal izateko, 
funtzionamendu txar horiek zergatik gertatzen diren eta zein ondorio duten aztertzea falta 
da (ikertzeko dago). 

Plazaratu berri den beste ikerketak, berriz, irri egiteak gaixotasun kardiobaskularrak 
gutxitzen (murrizten, urritzen) dituela erakutsi du. Michael Miller Maryland Medical Center- 
eko gaixotasun kardiobaskularren prebentziorako zentroko zuzendariaren esanetan, 
oraingoz (oraindik, mementoan), ez dakite «zergatik gutxitzen duen irri egiteak bihotzeko 
gaixotasunak edukitzeko arriskua, baina estres mentala endotelio eskasari (urriari) lotua 
dago. 

Miller sendagileraren ustez, gaixotasun kardiobaskularrak dituzten pertsonei ariketa 
fisikoa egitea, ez erretzea eta elikadura zaintzea gomendatzen (aholkatzen, 
kontseilatzen) zaie. Hemendik aurrera, gomendio horiei egunero hainbat minutuz irri 
egitea gehitu beharko litzaieke. Adibidez (Esaterako, Hala nola), umorezko zerbait irakurriz, 
bideo bat ikusiz edo txiste kontalarien ikuskizunetara joanez». 

Badakigu, beraz (hortaz, orduan, bada), osasuntsu bizi nahi badugu zer egin behar 
dugun: umoreari seriotasunari adinako (besteko, hainbateko bezainbesteko) garrantzia 
eman. 



